Azia Atsinanana
I Azia Atsinanana dia faritra atsinanana ao amin'ny kôntinentan'i Azia. Ireto avy ireo firenena hita ao Azia Atsinanana: Sina, Kôrea Avaratra, Kôrea Atsimo, Japàna ary i Taioàna. Manampy azy ireo i Môngôlia (izay indraindray tao isan'i Azia Afovoany) sy i Vietnamy sy i Singaporo (noho ny antony ara-kolontsaina, atambatra matetika amin'i Azia Atsimo-Atsinanana), ny faritra rosiana Farany Atsinanana koa dia azo ampidirina ao. Matetika dia akambana amin'ny faritra Farany Atsinanana izy.

Kolontsaina 
Ara-tantara dia nisy akony tao amin'ny kolontsain'ireo firenena ao Azia Atsinanana i Sina, indrindra momba ny voambolana sy ny fanoratana ary ny finoana sy ny fivavahana. Ny fototr'izany kolontsaina izany dia ny ao amin'ny tapany atsinanan'i Sina, ny saikanosy kôreana ary  i Japàna, maro mantsy ny zavatra itovian'ireo faritra sy firenena ireo, toy ny:

 fananana toetany mando antonontonona (kôntinentaly ny any avaratra fa trôpikaly ny any amin'ny farany atsimo) ary mety amin'n yfampbolena (varimbazaha, vary indrindra);
 fananana sivilizasiona efa nisy nandritra ny anarivo taona;
 fomba fanoratana izay nifotoran'ny soratra sinoa;
 ny fivavahana sy ny filôzôfia: bodisma sy taôisma ary kônfosianisma.

Ny fielezan'ny kolontsaina sinoa nankany atsinanana (Kôrea sy Japàna) dia efa tamin'ny taonjato faha- 6. Ny fieleaan'izany mankany Môngôlia sy any Andrefana tamin'ny taonjato faha-11 nioaraka amin'ny dinastia Yuan avy amin'ny Môngôliana noho ny ezak'i e Gengis Khan.

Ny mponina 
Tamlin'ny taona 2016 dia nisy mponina miisa 1,6 tapitrisa ny tany Azia Atsinanana, ka 21,8%n'ny mponina maneran-tany izany. Izy no faritra faharoa ahitana mponina betsaka indrindra aorian'i Azia Atsimo.   

Noho ny tahan'ny fiterahana izay ambany dia ambany dia tsy mitsaha-midina ny isanjaton'ny mponina ao Azia Atsinanana raha ampitahaina amin'ny isan'ny mponina maneran-tany. Fanampin'izany dia faritra ahitana fihanteran'ny mponina  haingana indrindra i Azia Atsinanana.

Jereo koa 

 Azia Atsimo
 Azia Atsimo-Atsinanana
Azia Atsinanana
 Azia Afovoany
 Azia Andrefana
 Azia Avaratra
 Afovoany Atsinanana
 Atsinanana Akaiky